
LIETUVOS RESPUBLIKOS SEIMO NARĖ

AUDRONĖ PITRĖNIENĖ
Kodas 188605295    Gedimino pr. 53, 01109 Vilnius - 2  Tel. (85) 2 39 68 93   Faksas (85) 2 39 64 59         

________________________________________________________________________________________________________
projektas
LIETUVOS RESPUBLIKOS
VIDAUS REIKALŲ, SPECIALIŲJŲ TYRIMŲ TARNYBOS, VALSTYBĖS SAUGUMO,
KRAŠTO APSAUGOS, PROKURATŪROS, KALĖJIMŲ DEPARTAMENTO, JAM
PAVALDŽIŲ ĮSTAIGŲ BEI VALSTYBĖS ĮMONIŲ PAREIGŪNŲ IR KARIŲ VALSTYBINIŲ PENSIJŲ ĮSTATYMO 1, 6 IR 16 STRAIPSNIŲ PAKEITIMO IR PAPILDYMO
Į S T A T Y M A S

2006 m.                             d. Nr.
Vilnius

(Žin.,1994, Nr.99-1958; 1995, Nr.18-406; 1996, Nr.68-1640; 1998, Nr.62-1777, Nr. 98-2710;
2000, Nr.36-986, Nr. 41-1167, Nr. 64-1923, Nr.92-2860, Nr.111 –3579; 2002, Nr.38-1361; 2003, Nr.36-1545; 2004, Nr.50-1635, Nr.88-3210, Nr.117-4372, Nr.188-6999)

1 straipsnis. 1 straipsnio papildymas 
Papildyti 1 straipsnį  7 dalimi ir išdėstyti taip:
1 straipsnis. Teisė gauti vidaus reikalų, Specialiųjų tyrimų tarnybos, valstybės saugumo, krašto apsaugos, prokuratūros, Kalėjimų departamento, jam pavaldžių įstaigų bei valstybės įmonių pareigūnų ir karių valstybinę pensiją 
1. Teisę gauti vidaus reikalų, Specialiųjų tyrimų tarnybos, valstybės saugumo, krašto apsaugos, prokuratūros, Kalėjimų departamento, jam pavaldžių įstaigų bei valstybės įmonių pareigūnų ir karių valstybinę pensiją (toliau – pareigūnų ir karių valstybinė pensija) turi šie Lietuvos Respublikos piliečiai:
1) Vidaus reikalų ministerijos, policijos, Valstybės sienos apsaugos tarnybos ir kitų vidaus reikalų įstaigų pareigūnai,  vidaus tarnybos dalinių karininkai, liktinės tarnybos puskarininkiai ir kareiviai;
2) Specialiųjų tyrimų tarnybos pareigūnai;
3) profesinės karo tarnybos kariai;
4) Valstybės saugumo departamento sistemos pareigūnai;
5) prokuratūros pareigūnai;
6) Kalėjimų departamento, jam pavaldžių įstaigų bei valstybės įmonių pareigūnai;
7) Profesionaliosios priešgaisrinės apsaugos padalinių darbuotojai, dirbantys pareigybėse, minimose įstatymo 6 str. (toliau šiame įstatyme jie prilyginami Vidaus reikalų pareigūnams).


2 straipsnis. 6 straipsnio 1 dalies pakeitimas
Papildyti 6 straipsnio 1 dalį  ir išdėstyti taip:
1) tarnybos vidaus reikalų, krašto apsaugos, valstybės saugumo, prokuratūros sistemose, Specialiųjų tyrimų tarnyboje, Kalėjimų departamente, jam pavaldžiose įstaigose bei valstybės įmonėse laikas nuo paskyrimo į pareigūno ar kario pareigas dienos, taip pat darbo laikas, išdirbtas profesionaliosios priešgaisrinės apsaugos padalinių vadovais, operatyviniais budinčiais, profilaktikos instruktoriais, sargybos viršininkais, skyrininkais, ugniagesiais (gaisrininkais), vairuotojais, dispečeriais, dujų – dūmų apsaugos tarnybos meistrais (priešdūminės ir priešdujinės tarnybos meistrais) Darbo sutarties įstatymo (Darbo Kodekso) pagrindais tarnybos pradžia laikant jų priėmimo į darbą datą, papildomai įskaitant  ir laikotarpius, dirbus tose pareigose iki 1990 m. kovo 11d.


3 straipsnis. 16 straipsnio 3 dalies pakeitimas
Išbraukti16 straipsnio  3 dalies 3 punktą.


4 straipsnis. Įstatymo įsigaliojimas.

Įstatymas įsigalioja nuo 2007 m. liepos 1 d.

Skelbiu šį Lietuvos Respublikos Seimo priimtą įstatymą

